Euroopa Liidu Teataja L 183 , 14/07/1975 Lk 0025 - 0046

Soomekeelne eriväljaanne: Peatükk 13 Köide 4 Lk 0134

Kreekakeelne eriväljaanne: Peatükk 13 Köide 3 Lk 0103

Rootsikeelne eriväljaanne: Peatükk 13 Köide 4 Lk 0134

Hispaaniakeelne eriväljaanne: Peatükk 13 Köide 4 Lk 0130

Portugalikeelne eriväljaanne Peatükk 13 Köide 4 Lk 0130



Nõukogu direktiiv 75/410/EMÜ, 24. juuni 1975, pidev-summeerivaid kaalusid käsitlevate liikmesriikide õigusaktide ühtlustamise kohta (75/410/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: liikmesriikides kehtivad konveierilintidele kinnitatud pidev-summeerivate kaalude ehituse ja kontrollimeetodite suhtes kohustuslikud sätted, mis erinevad liikmesriigiti ja takistavad seetõttu selliste seadmetega kauplemist; seetõttu on tarvis kõnealused sätted ühtlustada; nõukogu 26. juuli 1971. aasta direktiivis nr 71/316/EMÜ liikmesriikide õigusaktide mõõtevahendeid ja metroloogilise kontrolli meetodeid käsitlevate ühissätete ühtlustamise kohta [3] (muudetud ühinemisaktiga) [4] on sätestatud EMÜ tüübikinnituse ja EMÜ esmataatluse kord; selle direktiivi kohaselt on vaja kehtestada pidev-summeerivate kaalude konstruktsioonile ja tööle esitatavad tehnilised nõuded, selleks et pärast vajalikke kontrollimisi ning nõuetekohaste märkide ja tähiste pealekandmist võiks neid vabalt importida, turustada ja kasutada, ON VASTU VÕTNUD KÄESOLEVA DIREKTIIVI: Artikkel 1 Käesolevat direktiivi kohaldatakse konveierilintidele kinnitatud pidev-summeerivate kaalude suhtes: Need kaalud on määratletud lisa I peatüki punktis 2. Artikkel 2 Pidev-summeerivaid kaalusid, mis võivad kanda EMÜ märgiseid ja märke, on kirjeldatud lisas. Need kaalud peavad läbima EMÜ tüübikinnituse ja need tuleb esitada EMÜ esmataatluseks. Artikkel 3 Ükski liikmesriik ei või keelata ega piirata EMÜ tüübikinnitusmärki ja EMÜ esmataatlusmärgist kandvate pidev-summeerivate kaalude turuleviimist ega kasutuselevõtmist ega sellest keelduda. Artikkel 4 1. Liikmesriigid jõustavad käesoleva direktiivi järgimiseks vajalikud õigus- ja haldusnormid 18 kuu jooksul alates direktiivi teatavakstegemisest ja teatavad sellest viivitamata komisjonile. 2. Liikmesriigid tagavad, et käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide tekst edastatakse komisjonile. Artikkel 5 Käesolev direktiiv on adresseeritud liikmesriikidele. Luxembourg, 24. juuni 1975 Nõukogu nimel eesistuja G. Fitzgerald [1] EÜT C 2, 9.1.1974, lk 63. [2] EÜT C 8, 31.1.1974, lk 6. [3] EÜT L 202, 6.9.1971, lk 1. [4] EÜT L 73, 27.3.1972, lk 14. -------------------------------------------------- LISA I PEATÜKK MÕISTED JA MÄÄRATLUSED 1. KAALUDE LIIGITUS TÖÖPÕHIMÕTTE ALUSEL 1.1. Automaatkaalud Kaalud, mis viivad kaalumistoimingu läbi ilma operaatori sekkumiseta ja käivitavad seadmele omase automaatse protsessi. 1.2. Mitteautomaatkaalud Kaalud, mille puhul on vajalik operaatori sekkumine kaalumise ajal, eelkõige selleks et panna koormusi koormuskandurile ja/või neid sealt ära võtta ning samuti tulemuse kindlaks määramiseks. 2. MÄÄRATLUS Konveierilindi tüüpi pidev-summeeriv kaal on automaatkaal, mis määrab kindlaks lahtise toote massi süstemaatilise jagamiseta, lindi liikumine on katkematu. Käesolevas lisas nimetatakse neid kaalusid lühendatult konveierkaaludeks. 3. MÕISTED 3.1. Üldsäte Kui nõukogu 19. novembri 1973. aasta direktiivi 73/360/EMÜ (mitteautomaatkaalusid käsitlevate liikmesriikide õigusaktide ühtlustamise kohta) [1] lisa punktid 1 ja 2 ei ole vastuolus käesoleva lisa punktidega 2 ja 3, kohaldatakse neid käeolevas direktiivis käsitletavate konveierkaalude suhtes. 3.2. Liigitus 3.2.1. Summeerimismeetodi alusel 3.2.1.1. Osade kaupa: konveierkaalud, mille summeerimisseade liidab kokku järjestikused osakoormused, millest iga koormus vastab konveieril liigutud kindlale vahemaale. 3.2.1.2. Integratsiooni teel: konveierkaalud, mille summeerimisseade integreerib koormustoote ühikupikkuse ja lindi kiiruse aja suhtes. 3.2.2. Koormuskanduri tüübi alusel 3.2.2.1. Koormustajuriga: konveierkaalud, mille konveierist ainult üks osa moodustab koormuskanduri, mida nimetatakse koormustajuriks. 3.2.2.2. Lintkonveieriga: konveierkaalud, mille kogu lintkonveier moodustab koormuskanduri. 3.3. Komponendid 3.3.1. Põhikomponendid 3.3.1.1. Lintkonveier: oma telje ümber pöörlevatele rullikutele toetava lindi abil toote vedamiseks mõeldud seade. 3.3.1.1.1. Kanderullikud: rullikud, mis toetavad konveierilinti kinnitatud raamil. 3.3.1.1.2. Kaalumisrullikud: rullikud, mis toetavad konveierilinti kaaluploki koormuskanduril. 3.3.1.2. Kaaluplokk: kogu mitteautomaatkaal või osa sellest või mis tahes muu seade, mis annab teavet mõõdetava koormuse massi kohta. 3.3.1.3. Lindi nihkeandur: konveieril olev seade, mis annab lindi määratletud pikkuse liikumise kohta vastavat teavet või lindi kiirusele proportsionaalset teavet. 3.3.1.3.1. Nihkeulatuse mõõtur: nihkeanduri see osa, mis on püsivalt ühendatud lindiga. 3.3.1.4. Summeerimisseade: seade, mis liidab osakoormused või integreerib koormustoote ühikupikkuse ja lindi kiiruse teabe alusel, mida annavad kaaluplokk ja nihkeandur. 3.3.1.5. Summeerimisnäidik: seade, mis saab teavet summeerimisseadmelt ja näitab veetud koormuse massi. 3.3.1.5.1. Üldine summeerimisnäidik (nullimisseadmeta): seade, mis näitab kõigi summeeritud koormuste üldist kogumassi. 3.3.1.5.2. Osaline summeerimisnäidik (nullimisseadmega): seade, mis näitab summeeritud koormuste massi piiratud aja jooksul. 3.3.1.5.3. Lisasummeerimisnäidik: summeerimisnäidik, mille skaalajaotise väärtus on üldise summeerimisnäidiku skaalajaotise väärtusest suurem ja mis on mõeldud koormuse kogumassi näitamiseks, mida on veetud üpris pikaajalise tööperioodi käigus. Need näidikud võivad olla varustatud nullimisseadmega. 3.3.1.5.4. Katsesummeerimisnäidik: seade, mille skaalajaotise väärtus on üldise summeerimisnäidiku skaalajaotise väärtusest väiksem ja mis on mõeldud katsetamiseks. 3.3.1.6. Nullimisseade: seade, mis võimaldab nullida tühja konveieri kõik pöörded; nullimisseade võib olla mitteautomaatne, poolautomaatne või automaatne. 3.3.1.6.1. Nullimiskoha summeerimisnäidik (nullimisseade): summeerimisnäidikust eraldi olev näidik, mis on paigaldatud nullimisseadmele ja mille abil saab kontrollida nullimist, kui lindil puudub koormus. 3.3.1.6.2. Mitteautomaatne nullimisseade: seade, mille abil saab operaator jälgida nullimist, nullida ja kontrollida nullimist. 3.3.1.6.3. Poolautomaatne nullimisseade: 3.3.1.6.3.1. seade, millega saab käsitsi antud käsklusega automaatselt konveierkaalu nullida, või 3.3.1.6.3.2. seade, mis näitab käsitsi antud käskluse korral väärtust, mille võrra tuleb nullimisseadet reguleerida. 3.3.1.6.4. Automaatne nullimisseade: seade, millega saab konveierkaalu operaatori sekkumiseta nullida, kui lint on töötanud tühjalt. 3.3.2. Abikomponendid 3.3.2.1. Hetkekoormusnäidik: seade, mis näitab mis tahes antud ajal kaaluplokil oleva koormuse massi. 3.3.2.2. Voo näidik: seade, mis näitab hetke voogu ajaühikus veetud toote massina või protsendina maksimaalsest voost. 3.3.2.3. Töötamise kontrolliseadmed: seadmed, mille abil saab kontrollida teatavaid funktsioone ning mis on mõeldud eelkõige selleks, et: - simuleerida tühjal lindil püsikoormuse mõju (nullimisseade lisamassiga) - või võrrelda sama aja jooksul kahe koormuse ühikupikkuse kohta integreerimist - või näidata, et suurim koormus või suurim voog on ületatud, - või juhtida kasutaja tähelepanu veale konveierkaalu ja eelkõige elektriliste komponentide töös. 3.3.2.4. Voo regulaator: seade, mis on mõeldud programmeeritud voo tagamiseks. 3.3.2.5. Voo reguleerimisseade: seade, mille abil saab lõpetada konveierile toote lisamise, kui summeritud koormus on saavutanud eelnevalt valitud väärtuse. 3.3.2.6. Nihkesimulaator: lisataatlusseade, mida kasutatakse lindita konveierkaalu katsetamisel ja mis on mõeldud lindi liikumise simuleerimiseks. 4. MÕÕTMISOMADUSED 4.1. Summeerimisnäidiku skaalajaotise väärtus Massiühikutes väljendatud väärtus, mis võrdub: - analoognäidu puhul summeeritud massi skaala väikseima jaotisega: (dt), - digitaalnäidu puhul summeeritud massi kahe järjestikuse väärtuse erinevusega (dtd). 4.2. Nullimiskoha summeerimisnäidiku (nullimisseadme) skaalajaotise väärtus (d0) Nullimiskoha summeerimisnäidiku massiühikutes väljendatud skaalajaotise väärtus (d0) võrdub: - analoognäidu puhul nullimiskoha summeerimisnäidiku skaala väikseima jaotisega, - digitaalnäidu puhul nullimiskoha summeerimisnäidiku kahe järjestikuse väärtuse erinevusega. 4.3. Kaalumispikkus (L) Kaalumisrullikute telgede vaheline pikkus koormustajuri äärmiste punktide juures, millele on lisatud pool iga rulliku telgede ja konveieri lähimate kanderullikute vahelisest pikkusest. 4.4. Kaalumistsükkel Rühm toiminguid, mis on seotud iga osakoormuse lisamisega ja mille lõpus summeerimisseadme elemendid on esmakordselt pöördunud tagasi oma esialgsesse asendisse või olekusse. 4.5. Kaaluploki ülemine mõõtepiir ja alumine mõõtepiir 4.5.1. Ülemine mõõtepiir Konveierilindi suurim hetkeline netokoormus, mida on kaaluplokil kavandatud kaaluda. 4.5.2. Alumine mõõtepiir Netokoormuse väärtus, millest väiksemate mõõtmistulemuste kasutamine võib põhjustada summeerimistulemuses ülemäärase suhtelise vea. 4.5.3. Kaaluploki kaalumispiirkond Alumise ja ülemise mõõtepiiri vaheline vahemik. 4.6. Maksimaalne voog (Qmax) ja minimaalne voog (Qmin) 4.6.1. Maksimaalne voog Maksimaalne voog on kaaluploki ülemise mõõtepiiri ja lindi suurima kiiruse juures saadud kulu. 4.6.2. Minimaalne voog Kulu väärtus, millest väiksemad mõõtmistulemused võivad põhjustada ülemäärase suhtelise vea. 4.7. Keskmine katsekulu (Qe) Summeritud massi (C) ja katse kestvuse (t) jagatis: Q = Ct 4.8. Minimaalne summeeritud koormus Toote minimaalne summeeritud mass, millest väiksemat suurust võivad mõjutada minimaalse ja maksimaalse voo vahemikus oleva mis tahes voo lubatud piirvigu ületavad vead. 4.9. Suurim koormus lindi ühikupikkuse kohta Kaaluploki ülemise mõõtepiiri ja kaalumispikkuse jagatis: MaxL II PEATÜKK METROLOOGILISED NÕUDED 5. TÄPSUSKLASSIDE RAKENDUSALA MÄÄRATLUS 5.1. Täpsusklassid Konveierkaalud jaotatakse kahte täpsusklassi: 1. klass, 2. klass. 5.2. Liigitus Konveierkaalud liigitatakse nende mõõtmisomaduste alusel. 5.2.1. 1. klassi omadused 5.2.1.1. Summeerimisnäidiku skaalajaotise väärtus: summeerimisnäidiku skaalajaotise väärtus on: - väiksem või võrdne 12000 ühe tunni jooksul maksimaalse voo juures summeeritud koormusest, - suurem või võrdne 150000 sellest koormusest. 5.2.1.2. Nullimiskoha summeerimisnäidiku skaalajaotise väärtus (d0): ületamata summeerimisnäidiku skaalajaotise väärtust: - analoogskaalajaotise väärtus on väiksem või võrdne 120000 ühe tunni jooksul maksimaalse voo juures summeeritud koormusest, - digitaalskaalajaotise väärtus on väiksem või võrdne 140000eespool nimetatud koormusest. 5.2.2. 2. klassi omadused 5.2.2.1. Summeerimisnäidiku skaalajaotise väärtus: summeerimisnäidiku skaalajaotise väärtus on: - väiksem või võrdne 11000 ühe tunni jooksul maksimaalse voo juures summeeritud koormusest, - suurem või võrdne 125000 sellest koormusest. 5.2.2.2. Nullimiskoha summeerimisnäidiku skaalajaotise väärtus: ületamata summeerimisnäidiku skaalajaotise väärtust: - analoogskaalajaotise väärtus on väiksem või võrdne 110000 ühe tunni jooksul maksimaalse voo juures summeeritud koormusest, - digitaalskaalajaotise väärtus on väiksem või võrdne 120000 eespool nimetatud koormusest. 5.2.3. Skaalajaotise väärtuse kuju Skaalajaotise väärtused on järgmisel kujul: 1 × 10n, 2 × 10n, 5 × 10n, kusjuures n on positiivne või negatiivne täisarv või null; kuid nullimiskoha summeerimisnäidiku ja katseindikaatori skaalajaotise väärtused ei pea sellele nõudele vastama. 5.2.4. Lisavihiga tühijooksu kontrollseadmega konveierkaalud Punktides 5.2.1.2, 5.2.2.2 ja 5.2.3 sätestatud nullimiskoha summeerimisnäidikuga seotud tingimusi kohaldatakse ka kontrolliväärtuse indikaatori suhtes. 5.2.5. Minimaalne voog Minimaalne voog on 20 % maksimaalsest voost. 6. LUBATUD PIIRVEAD Kui konveierkaal on koormuseta korrektselt nullitud, võrduvad minimaalse summeeritud koormuse mis tahes summeeritud massi lubatud positiivsed või negatiivsed piirvead allpool määratletud väärtustega. 6.1. EMÜ esmataatlusel lubatud piirvead 6.1.1. 1. klass 0,5 % summeeritud koormusest mis tahes kulu juures, mis on vahemikus 20–100 % maksimaalsest voost. 6.1.2. 2. klass 1 % summeeritud koormusest mis tahes kulu juures, mis on vahemikus 20–100 % maksimaalsest voost. 6.2. Lubatud piirvead kasutusel 6.2.1. 1. klass 1 % summeeritud koormusest mis tahes kulu juures, mis on vahemikus 20–100 % maksimaalsest voost. 6.2.2. 2. klass 2 % summeeritud koormusest mis tahes kulu juures, mis on vahemikus 20–100 % maksimaalsest voost. 7. LUBATUD PIIRVIGADE KOHALDATAVUS 7.1. Kui katsesummeerimisnäidik on digitaalne, suurendatakse lubatud piirvigu selle seadme ühe skaalajaotise väärtuse võrra. 7.2. Kui konveierkaalul on mitu summeerimisnäidikut, ei ületa vead iga näidiku tulemustes lubatud piirvigu. Konkreetse summeeritud koormuse tulemuste vaheline erinevus kahe kaupa võttes on väiksem või võrdne: - digitaalnäidiku ühe skaalajaotise väärtusega, kui tulemused saadakse kahe digitaalnäidikuga, - lubatud piirvea absoluutväärtusega, kui tulemused saadakse kahe analoognäidikuga, - suuremaga kahest väärtusest: - lubatud piirvea absoluutväärtus või - üks digitaalskaalajaotise väärtus; kui tulemused saadakse analoognäidikuga ja digitaalnäidikuga. 7.3. Simuleerimiskatsed 7.3.1. Lubatud positiivsed või negatiivsed piirvead simuleerimiskatsetes 7.3.1.1. 1. klass: mis tahes kulu juures vahemikus 5–20 % maksimaalsest voost: 0,07 % katse ajal maksimaalse voo juures summeritud koormusest; mis tahes kulu juures vahemikus 20–100 % maksimaalsest voost: 0,35 % summeeritud koormusest. 7.3.1.2. 2. klass: mis tahes kulu juures vahemikus 5–20 % maksimaalsest voost: 0,14 % katse ajal maksimaalse voo juures summeeritud koormusest; mis tahes kulu juures vahemikus 20–100 % maksimaalsest voost: 0,7 % summeeritud koormusest. 7.3.2. Nihkesimulaator Katsetamise jaoks vajalike nihkekiiruste simuleerimisel ei ületa suhteline simuleerimisviga 20 % summeeritud koormuse lubatud piirveast. See viga on arvatud lubatud piirvigade hulka. 7.3.3. Simuleeritud kiiruse muutumisest tingitud erinevus kahe saadud tulemuse vahel Nihkesimulaatori kiiruse mis tahes muutus, mis vastab kuni 10 %le tootja esitatud konveierilindi kiiruse muutusele, ei ületa simulatsioonikatsete tulemuste suhtelise vea muutus 20 % punktis 7.3.1 osutatud lubatud piirveast. 7.3.4. Sama koormuse erineva kohaldamispunkti teel saadud kahe tulemuse vaheline erinevus Kui muudetakse sama koormuse kohaldamispunkti koormuskanduri ehitusele vastaval viisil, ei ületa kahe tulemuse vaheline erinevus lubatud piirvea absoluutväärtust. 7.3.5. Nulliseadmine Nullimisseadme ulatusse jääva mis tahes koormuse puhul vastavad tulemused pärast masina nullimist summeeritud koormuse lubatud piirvigadele. 7.3.6. Mõjutegurid 7.3.6.1. Temperatuur: Pärast nullimist vastavad konveierkaalud lubatud piirvigadega seotud nõuetele kõigi tegelikult konstantsete temperatuuride juures vahemikus –10 kuni + 40 °C. Kuid erirakenduste puhul võib konveierkaaludel olla eespool määratletud temperatuurivahemikust erinev vahemik. Sellisel juhul peab vahemik olema vähemalt 30 °C ja see peab olema esitatud kirjeldaval märgistusel. Katsetuse käigus loetakse temperatuur tegelikult konstantseks, kui muutus ei ületa 5 °C/tunnis. Muutuse puhul 10 °C ja eeldusel, et temperatuuri muutus ei ületa 5 °C/tunnis, on konveierkaalud sellised, et nende nullnäitude või lisavihiga tühijooksu kontrollseadmega kaalude puhul kontrolliväärtuse muutus ei ole suurem kui: – 1. klassis 0,07 %, – 2. klassis 0,14 % katse ajal maksimaalse voo juures summeeritud koormusest. 7.3.6.2. Elektrienergia mõju: konveierkaalud vastavad vahepealse nullimiseta lubatud piirvigadega seotud nõuetele järgmistes elektrienergia muutuste piires: - normaalpinge muutus –15 kuni + 10 %, - normaalsageduse muutus –2 kuni + 2 %. 7.3.6.3. Muud mõjutegurid: tavalistes kasutustingimustes vastavad konveierkaalud lubatud piirvigadega seotud nõuetele, kui neid mõjutavad muud tegurid kui punktides 7.3.6.1 ja 7.3.6.2 osutatud tegurid, mis tulenevad paigaldusest (vibratsioon, atmosfääritingimused jne). 7.3.7. Mõõtmisomadused 7.3.7.1. Korduvus: sama koormuse paigaldamisel samadel tingimustel koormuskandurile ei ületa saadud kahe tulemuse vaheline erinevus lubatud piirvea absoluutväärtust. 7.3.7.2. Summeerimisseadme tundlikkus: minimaalse ja maksimaalse voo vahemikku jääva mis tahes kulu ja kahe koormuse juures, mis erinevad teineteisest selle koormuse lubatud piirvea väärtuse võrra, peab tulemuste erinevus võrduma koormuste erinevusele vastavast arvutuslikust väärtusest vähemalt poolega. 7.3.7.3. Nulliseadmiseks kasutatud näidiku tundlikkus: kolm minutit kestvate katsete puhul peab olema selgelt nähtav erinevus koormuseta ja lisatud või eemaldatud koormusega saadud tulemuste vahel, mis võrdub ülemise mõõtepiiri järgmise protsendimääraga: – 1. klassis 0,1 %, – 2. klassis 0,2 %. 7.3.7.4. Nulli püsivus: 7.3.7.4.1. lühiajaline püsivus: pärast viit kolmeminutilist koormuseta katset ei ületa saadud väikseima ja suurima tulemuse erinevus maksimaalse voo juures ühes tunnis summeeritud koormuse järgmist protsendimäära: – 1. klassis 0,0025 %, – 2. klassis 0,005 %. 7.3.7.4.2. pikaajaline püsivus: korratakse punktis 7.3.7.4.1 kirjeldatud katseid ja pärast kolmetunnist koormuseta töötamist stabiilsetel tingimustel ja vahepealse nullimiseta: - ei ületa saadud väikseima ja suurima tulemuse erinevus punktis 7.3.7.4.1 sätestatud piire, - ei ületa saadud väikseima ja suurima tulemuse erinevus (punktis 7.3.7.4.1 ja käesoleva lõike esimeses taandes) maksimaalse voo juures ühes tunnis summeeritud koormuse järgmist protsendimäära: – 1. klassis 0,0035 %, – 2. klassis 0,007 %. 7.3.7.5. Lisasummeerimisnäidikud: lisasummeerimisseadmed: - ei mõjuta kaalude tööd, - on ehitatud nii, et nende tulemused on korrektsed. 7.3.7.6. Lisavihiga tühijooksu kontrollseadmega konveierkaalud: lisavihiga tühijooksu kontrollseadmega konveierkaalude suhtes kohaldatakse lisavihiga katsetamisel punktide 7.3.7.3 ja 7.3.7.4 sätteid; lubatud suurimad kõrvalekalded kontrollväärtusest arvutatakse nende sätete alusel. 7.4. Kohapealsed katsed Mis tahes tootekoguse suhtes, mis võrdub vähemalt minimaalse summeeritud koormusega, kohaldatakse lubatud piirvigu. 7.4.1. Nihkeulatuse mõõtur Nihkeulatuse mõõturi ja lindi vahel libisemine praktiliselt puudub. 7.4.2. Katseteks kasutatav masin Masin, mida kasutatakse konveierkaaluga kaalutava toote või tootega katsetes (edaspidi "materjalikatsed"), peab võimaldama kontrollida summeeritud koormust veaga, mis ei ole lubatud piirveast suurem kui 20 %. 7.4.3. Minimaalse summeeritud koormuse väärtus Minimaalne summeeritud koormus võrdub vähemalt suurimaga järgmisest kolmest väärtusest: - lindi ühe ringi käigus maksimaalse voo juures saadud koormus, - 2 % maksimaalse voo juures ühes tunnis summeeritud koormusest või 1. klassis 200 summeerimisnäidiku skaalajaotise väärtust, - 1 % maksimaalse voo juures ühes tunnis summeeritud koormusest või 2. klassis 100 summeerimisnäidiku skaalajaotise väärtust. 7.4.4. Mõõtmisomadused 7.4.4.1. Suhteliste vigade erinevused: praktiliselt identse kulu juures umbes sama tootekoguse ja samadel tingimustel saadud mitme tulemuse suhtelise vea erinevus ei ületa lubatud piirvea absoluutväärtust. 7.4.4.2. Lubatud piirvead nulli kontrollimisel: pärast mitut lindi pööret ei ületa nullimiskoha summeerimisnäidik järgmisi protsendimäärasid katse jooksul maksimaalse voo summeeritud kogusest: – 1. klassis 0,1 %, – 2. klassis 0,2 %. 7.4.4.3. Nulliseadmiseks kasutatud näidiku tundlikkus: mitme katse puhul, mil lint teeb mitu pööret ja mis ei ületa kolme minutit, on selgelt nähtav erinevus koormuseta ja lisatud või eemaldatud koormusega saadud tulemuste vahel, mis võrdub ülemise mõõtepiiri järgmise protsendimääraga: – 1. klassis 0,1 %, – 2. klassis 0,2 %. 7.4.4.4. Nulli püsivus: pärast viit katset, mil lint teeb mitu pööret ja mis kestavad võimalikult täpselt kolm minutit, ei ületa saadud väikseima ja suurima tulemuse erinevus maksimaalse voo juures ühes tunnis summeeritud koormuse järgmist protsendimäära: – 1. klassis 0,0035 %, – 2. klassis 0,007 %. 7.4.4.5. Lisavihiga tühijooksu kontrollseadmega masinad: lisavihiga tühijooksu kontrollseadmega konveierkaalude suhtes kohaldatakse lisavihiga katsetamisel punktide 7.4.4.2, 7.4.4.3 ja 7.4.4.4 sätteid; lubatud suurimad kõrvalekalded väärtusest arvutatakse nende sätete alusel; lisavihiga tühijooksu kontrollseadmega konveierkaalude suhtes, mille lisaviht vastab 20 %le kaaluploki ülemisest mõõtepiirist, kohaldatakse punktis 7.4.4.2 kirjeldatud nulli kontrollimise sätteid. 7.5. Peamiste metroloogiliste nõuete kokkuvõtlik tabel | 1. KLASS | 2. KLASS | Summeerimisnäidiku skaalajaotise väärtus (dt või dtd) (vt punkt 5.2) | Cmax50000 ≤ dt või dtd ≤ Cmax2000 | Cmax25000 ≤ dt või dtd ≤ Cmax1000 | Nullimiskoha summeerimisnäidiku skaalajaotise väärtus (d0) (vt punkt 5.2): | Analoognäit do ≤ Cmax20000 | Analoognäit do ≤ Cmax10000 | Digitaalnäit do ≤ Cmax40000 | Digitaalnäit do ≤ Cmax20000 | ja do ≤ dt või dtd | ja do ≤ dt või dtd | Lubatud piirvead materjalikatsed): | | | – EMÜ esmataatlus (vt punkt 6.1) | 0,5 % C | 1 % C | – kasutusel (vt punkt 6.2) | 1 % C | 2 % C | Lubatud piirvigade kohaldatavus (vt punkt 7) Simuleerimiskatsed (vt punkt 7.3) | | | Lubatud piirvead (vt punkt 7.3.1): | | | – Qmax20 ≤ Q ≤ Qmax5 | 0,7 % Qmax × t | 0,14 % Qmax × t | – Qmax5 ≤ Q ≤ Qmax | 0,35 % C | 0,7 % C | Temperatuur (vt punkt 7.3.6.1) Nullimiskoha summeerimisnäidiku muutus temperatuuri muutumisel 10ºC | 0,7 % Qmax x t | 0,14 % Qmax x t | Nulliseadmiseks kasutatud näidiku tundlikkus (vt punkt 7.3.7.3): | Koormuseta ja koormusega saadud katsetulemuste erinevus: | | 0,1 % maks | 0,2 % maks | | Peab olema selgesti eristatav | Nulli püsivus (vt punkt 7.3.7.4): | Kolmeminutilised katsed | – lühiajaline püsivus, | Muutus ≤ 0,0025 % Cmax | Muutus ≤ 0,005 % Cmax | – pikaajaline püsivus | Muutus ≤ 0,0035 % Cmax | Muutus ≤ 0,007 % Cmax | Kohapealsed katsed (vt punkt 7.4) | | | Minimaalse summeeritud koormuse väärtus (vt punkt 7.4.3) | ≥ 1 lindi pööre Qmax juures | ≥ 2 % Cmax | | ≥ 200 dt või dtd | ≥ 1 lindi pööre Qmax juures | | ≥ 1 % Cmax | ≥ 100 dt või dtd | Nulliseadmiseks kasutatud näidiku tundlikkus (vt punkt 7.4.4.3): | Koormuseta ja koormusega saadud katsetulemuste erinevus: | | 0,1 % maks | 0,2 % maks | | Peab olema selgesti eristatav | Nulli püsivus (vt punkt 7.4.4.4): | Katsed, mis kestavad võimalikult täpselt kolm minutit ja mil lint teeb mitu pööret | – püsivus (lühiajaline) | Muutus ≤ 0,0035 % Cmax | Muutus ≤ 0,007 % Cmax | C = summeeritud koormus. t = katse kestus tundides. Cmax = ühes tunnis maksimaalse voo juures summeeritud koormus. III PEATÜKK TEHNILISED NÕUDED 8. KOOSTISOSAD Konveierkaalud koosnevad järgmistest osadest: - lintkonveier, - kaaluplokk, - nihkeandur, - summeerimisseade, - üldine summeerimisnäidik, - nullimisseade. Konveierkaalul olev nullimisseade varustatakse nullimiskoha summeerimisnäidikuga, mis on üldisest summeerimisnäidikust eraldi, või lisavihiga tühijooksu kontrollseadmega, kui: - üldine summeerimisnäidik näitab ainult positiivseid väärtusi või - summeerimisnäidiku skaalajaotise väärtus on 1. klassi puhul punktis 5.2.1.2 ja 2. klassi puhul punktis 5.2.2.2 määratletud nullimiskoha summeerimisnäidiku skaalajaotise väärtusest väiksem. 8.1. Toimimise turvalisus 8.1.1. Omaduste puudumine, mis võiksid soodustada väärkasutust Konveierkaaludel ei tohi olla omadusi, mis võiksid soodustada väärkasutust. 8.1.2. Valesti reguleerimise või juhusliku rikke võimaluse puudumine Nii mehhaanilised kui elektromehaanilised kaalud peavad olema konstrueeritud nii, et ei oleks võimalik reguleerida valesti ega toimuks juhuslik rike, ilma et valesti reguleerimine või juhuslik rike oleks kergesti tuvastatav. 8.1.3. Konveierkaalude juhtseadmete kaitse Konveierkaalude juhtseadmed peavad olema konstrueeritud nii, et need ei seiskuks muudes asendites kui konstruktsiooniliselt kavandatud asendid, kui liigutamise ajal ei ole näitude esitamine või trükkimine tehtud võimatuks. 8.1.4. Kaugemale paigutatud summeerimisnäidikud varustatakse punktile 8.8 vastavate seadmetega. 8.2. Lintkonveier 8.2.1. Konveieriga konveierkaal Konveier on vastupidav ja see moodustab jäiga koostu. Kui kaaluploki ainsa koormuskangina kasutatakse rulliku tuge, asetatakse toode kangi tugipunktile. 8.2.2. Koormustajuriga konveierkaal Konveieri tugiraam on ehitatud vastupidavalt. Rullikuterada on igas sirges pikiosas selline, et lint toetub pidevalt kaalumisrullikutele, et oleks tagatud nõuetekohane kaalumine. Vajaduse korral paigaldatakse konveierile lindi puhastusseade, mille asukoht ja toimimine ei tohi tulemusi mõjutada. 8.2.3. Paigaldamise eritingimused Konveierkaalud on sellised, et rullikuteraja paigaldus, lindi koostis ja paigaldus ning toote etteanne ei põhjusta vigu tulemustes. 8.2.3.1. Rullikuterada: vajaduse korral varustatakse tõhusa kaitsesüsteemiga korrosiooni ja ummistuse vastu; sama rühma rullikute ülemised pinnad on praktiliselt samal tasandil; rullikuterada on selline, et toode ei libise. 8.2.3.2. Konveierilint: 8.2.3.2.1. Konveierilindi mass ühikupikkuse kohta: lindi mass ühikupikkuse kohta on praktiliselt konstantne; liigendid ei tohi põhjustada töös häireid; 8.2.3.2.2. Lindi kiirus ja pikkus peab olema selline, et nulli kontrollimist saab teha aja jooksul, mis ei ületa kolme minutit, kuid: kui seda sätet ei ole võimalik täita, peab konveierkaalul olema poolautomaatne või automaatne nullimisseade. 8.2.3.2.3. Lindi kiirus ei varieeru üle 5 % kiirusest, mis on konveierkaalule ette nähtud. 8.2.3.3. Kaalumispikkus: konveierkaalud ehitatakse nii, et kaalumispikkus jääb kasutamisel muutumatuks; kaalumispikkuse reguleerimisseadet peab olema võimalik plommida. 8.2.3.4. Lindi pinge: rullikuteraja konkreetses punktis on lindi pinge praktiliselt konstantne; pinge on selline, et tavalistes töötingimustes lindi ja ajamitrumli vahel libisemine puudub. 8.2.3.5. Toote mõju: toote jõudmine konveierile ei tohi tulemusi mõjutada. 8.3. Kaaluplokk 8.3.1. Üldsätted Kaaluplokk on sobilik oma eesmärgile. Vajaduse korral kaitstakse seda selliste juhuslike koormuste mõju eest, mis ületavad ülemist mõõtepiiri. Koormusanduri konstruktsioon on selline, et see etteandmisest olenemata ei põhjusta lisavigu. 8.3.2. Koormuse tasakaalustusseade Koormuse tasakaalustusseade töötab pidevas vahemikus nullist massi väärtuseni, mis on vähemalt võrdne ülemise mõõtepiiriga. Kaalumine ei alga enne, kui kaaluplokk töötab tavalistes töötingimustes. 8.4. Nihkeandur Nihkeulatuse mõõturi konstruktsioon (punkt 3.3.1.3.1) on selline, et puudub tulemusi mõjutada võiva libisemise võimalus olenemata sellest, kas lindil on koormus või mitte. Kui teave on digitaalne, vastab see lindi nihkele, mis võrdub kaalumispikkusega või on sellest väiksem. Kui teave on analoogne, ei tohi seda asendada konveierilindist sõltumatu signaaliga, välja arvatud kontrollimis- või reguleerimistoimingute ajal. 8.5. Summeerimise näidu- ja trükkimisseadmed 8.5.1. Näidu kvaliteet Summeerimise näidu- ja trükkimisseadmed võimaldavad tulemuste usaldusväärset, lihtsat ja üheselt mõistetavat lugemist numbrite lihtsa üksteise kõrvale asetamise teel ning sellel on kohase massiühiku nimetus või sümbol. Üldist summeerimisnäidikut ei tohi olla võimalik nullida. 8.5.2. Mitme summeerimise näidu- või trükkimisseadmega varustatud konveierkaalude skaalajaotise väärtus Konveierkaalude analoogsummeerimisnäidiku või -näidikute skaalajaotise väärtus ei ületa digitaalsummeerimisnäidiku või -näidikute kahekordset väärtust. Konveierkaalude digitaalsummeerimisnäidikute või trükkimisseadmete skaalajaotise väärtus on sama. 8.5.3. Digitaalsete tulemuste vorm Digitaalsete näidikute esitatud teave näidatakse ainult joondatud numbrite kujul. 8.5.4. Usaldusväärsus Osutatud tulemusi ei tohi moonutada näiteks lindi juhulik seiskumine või energiakatkestus. 8.5.5. Näidupiirkond Üldised summeerimisnäidikud on sellised, et on võimalik lugeda väärtust, mis on vähemalt võrdne maksimaalse voo juures kümne tunnise töötamise käigus kaalutud toote kogusega. 8.5.6. Lisasummeerimisnäidikud Lisasummeerimisnäidikute skaalajaotise väärtus võrdub vähemalt kirjeldusplaadil esitatud summerimise skaalajaotise kümnekordse väärtusega. Nende seadmete suhtes ei kohaldata punkti 5.2 nõudeid. 8.5.7. Summeerimisnäidikute kasutamine Üksnes positiivseid väärtusi näitavaid summeerimise näidu- ja trükkimisseadmeid ei kasutata, kui lint töötab tühjalt. Otsuse summeerimisseadme kasutamise või mittekasutamise kohta teeb konveierkaal ise ning kasutamise algatab koormus. Positiivseid ja negatiivseid väärtusi näitavaid summeerimise näidu- ja trükkimisseadmeid kasutatakse siis, kui lint töötab tühjalt, ja need ehitatakse nii, et vibratsioon ei saa näidatud tulemusi mõjutada. Katsesummeerimisnäidik töötab vaid katsetamise ajal. 8.5.8. Katsesummeerimisnäidik Kui üldise summeerimisnäidiku skaalajaotise väärtus on suurem kui: - 0,1 % minimaalsest summeeritud koormusest 1. klassis, - 0,2 % minimaalsest summeeritud koormusest 2. klassis, varustatakse konveierkaal eraldi katsesummeerimisnäidikuga, mille skaalajaotise väärtus ei ületa eespool nimetatud protsendimäärasid. 8.6. Nullimisseade Koormuskanduril töötava tühja lindi massi peab saama tasakaalustada. 8.6.1. Mitteautomaatne nullimisseade Kui seadet saab reguleerida käsitsi ja analoogselt, ei ületa lõpliku kontrollielemendi lineaarse või ringikujulise liikumise (vastavalt 10 mm või pool ringi) mõju ühes tunnis: - 0,1 % ühe tunni jooksul maksimaalse voo juures summeeritud koormusest 1. klassis, - 0,2 % ühe tunni jooksul maksimaalse voo juures summeeritud koormusest 2. klassis. Kui seadet saab reguleerida käsitsi ja digitaalselt, ei ületa kontrollielemendi skaalajaotise väärtusele vastav mõju ühes tunnis: - 0,01 % ühe tunni jooksul maksimaalse voo juures summeeritud koormusest 1. klassis, - 0,01 % ühe tunni jooksul maksimaalse voo juures summeeritud koormusest 2. klassis. Peab saama lihtsalt kindlaks teha, kas mis tahes tehtav parandus on positiivne või negatiivne. 8.6.2. Poolautomaatne või automaatne nullimisseade Poolautomaatsed või automaatsed nullimisseadmed ehitatakse nii, et: - nullimine toimub pärast lindi täisarvu pöördeid, - näidatakse toimingu lõppu, - näidatakse reguleerimispiirid. Nende seadmete reguleerimisviga ühe töötunni jooksul ei ületa: - 0,1 % ühe tunni jooksul maksimaalse voo juures summeeritud koormusest 1. klassis, - 0,2 % ühe tunni jooksul maksimaalse voo juures summeeritud koormusest 2. klassis. Automaatseid nullimisseadmeid katsetamise ajal ei kasutata. 8.6.3. Tühijooksu kontrollseade Tühijooksu kontrollseade töötab lisavihi abil, mis pannakse kaaluplokile või mida simuleeritakse elektriliselt. Seade vastab järgmistele nõuetele: - vihti kohaldatakse pidevalt sobiva mehhanismi abil, - vihi kohaldamine on võimalik ainult siis, kui lint pöörleb tühjalt, - vihti tuleb kaitsta tolmu eest, - nullimist tuleb läbi viia alati ühesuguselt, - nullimine peab automaatselt lõppema pärast lindi kindlaksmääratud täisarv pöördeid, - nullimise lõpus tuleb esitada kontrollväärtus, mis põhineb lisavihil ja lindi pöörete arvul. 8.6.4. Lisavihiga tühijooksu kontrollseadmega konveierkaalud Üksnes positiivseid väärtusi näitavate summeerimisnäidikutega varustatud konveierkaaludele paigaldatakse tühijooksu kontrollseade punkti 8.6.3 kohaselt. Lisavihi kaal võrdub 5 % kaaluploki ülemisest mõõtepiirist. Positiivseid ja negatiivseid väärtusi näitavate summeerimisnäidikutega varustatud konveierkaaludele võib paigaldada tühijooksu kontrollseadme punkti 8.6.3 kohaselt. Lisavihi kaal võrdub 5 % või 20 % kaaluploki ülemisest mõõtepiirist. 8.7. Nullimiskoha summeerimisnäidik Nullimiskoha summeerimisnäidik ei sekku mingil juhul summeerimisnäidiku tulemustesse. 8.8. Näit kaaluploki ülemise mõõtepiiri või maksimaalse või minimaalse voo mittevastavusest Antakse kohane signaal, kui maksimaalse voo või ülemise mõõtepiiri väärtused on ületatud või ei ole alumise mõõtepiiri tasemele jõutud. 8.9. Lisaseadmed Lisaseadmed ei tohi tulemusi mõjutada. 8.10. Plommid Konveierkaalude neid komponente, mille eemaldamine või reguleerimine mõjutab kaalude mõõtmisomadusi, peab saama plommida kooskõlas EMÜ tüübikinnituse tingimustega. 9. KIRJELDUS- JA TEMPLIPLAADID Vajaduse korral on konveierkaaludel esitatud järjestuses järgmised märgistused: 9.1. Sihtriigi keeles selgelt väljendatud kohustuslikud põhimärgised 9.1.1. Tootja identifikatsioon. 9.1.2. Importija identifikatsioon (imporditud masinate puhul). 9.1.3. Konveierkaalu nimetus. 9.1.4. Konveierkaalu tüüp ja seerianumber. 9.1.5. Kaalutava toote või kaalutavate toodete nimetus. 9.1.6. Minimaalne summeeritud koormus…… kg või tonni. 9.1.7. Tsüklite arv tunnis (liitmise teel töötavate konveierkaalude puhul). 9.1.8. Pealdis: "Masin tuleb nullida vähemalt iga kolme tunni järel. Nullimise kontrollimine peab kestma vähemalt…… pööret." (Nullimise katsetamisel kasutatavate pöörete arv kinnitatakse EMÜ tüübikinnituses koostoimes punktiga 7.4.4.4.). 9.2. Kodeeritud põhimärgised 9.2.1. Kohustuslikud kõigil juhtudel: - EMÜ tüübikinnitusmärk, - täpsusklassi märk kujul: +++++ TIFF +++++ või +++++ TIFF +++++ , - analoogsummeerimisnäidiku skaalajaotise väärtus kujul dt =, - digitaalsummeerimisnäidiku skaalajaotise väärtus kujul dtd =, - ülemine mõõtepiir kujul Max…, - maksimaalne voog kujul Qmax…, - minimaalne voog kujul Qmin…, - lindi nominaalkiirused kujul v =… m/s, - kaalumispikkus kujul L =…m, - tehasetähis nendel konveierkaalude osadel, mis ei ole otseselt kinnitatud põhiosa külge. 9.2.2. Kohustuslikud, kui need on asjaomased: - nullimiskoha summeerimisnäidiku skaalajaotise väärtus kujul d0 =, - kontrollväärtus lubatud piirmuutusega on sätestatud punktis 7.4.4.2 (lisavihiga tühijooksu kontrollseadmega konveierkaalude tarvis). 9.3. Täiendav märgistus Sõltuvalt konveierkaalu konkreetsest kasutusest võib EMÜ tüübikinnitustunnistust välja andev mõõteteenistus nõuda EMÜ tüübikinnitusel üht või mitut lisamärgistust. 9.4. Kirjeldavate märgiste esitusviis Kirjeldavad märgised on kustumatud ning nende suurus, kuju ja selgus võimaldab neid raskusteta lugeda konveierkaalu tavalistes kasutustingimustes. Need koondatakse kokku ühele selgelt nähtavale kohale konveierkaalul, näidiku lähedale kinnitatud kirjeldusplaadile või kantakse need otse näidikule. Märgiseid kandvat plaati peab olema võimalik plommida. 9.5. Templid Kirjeldusplaadil võib olla koht templite tarvis. Kui sellel ei ole kohta templite jaoks, pannakse selle lähedale templite tarvis plaat. IV PEATÜKK METROLOOGILINE KONTROLL Konveierkaalude EMÜ tüübikinnitus ja EMÜ esmataatlus toimub direktiivis 71/316/EMÜ sätestatud korras. Teatav osa neist nõueteist on määratletud käesolevas peatükis. 10. EMÜ TÜÜBIKINNITUS 10.1. EMÜ tüübikinnituse taotlus EMÜ tüübikinnitustaotlused sisaldavad järgmist teavet ja neile tuleb lisada järgmised konkreetsed dokumendid: 10.1.1. Mõõtmisomadused 10.1.1.1. Punktis 9 määratletud kirjeldavad märgised. 10.1.1.2. Kaaluploki eriomadused 10.1.2. Kirjeldavad dokumendid: - terve koostu plaan või visand, - metroloogilist huvi pakkuvate detailide mis tahes plaanid, mudelid või fotod, - konveierkaalu kirjeldus ja selle toimimist selgelt näitavad skemaatilised joonised. 10.2. Läbivaatus EMÜ tüübikinnituseks 10.2.1. Simuleerimiskatsed Katsed tehakse konveierkaaluga koos lintkonveieriga, mille külge see ühendatakse, või ilma lintkonveierita. Eelkõige võimaldavad katsed hinnata nende mõjutegurite toimet, mis võivad konveierkaalu tavalistes kasutustingimustes mõjutada (temperatuur, pinge, sagedus jne). Vajaduse korral uuritakse neid eraldi. Konveierkaalud peavad vastama punkti 7.3 nõuetele. 10.2.2. Katsed tavalistes kasutustingimustes Katsete hulka kuuluvad materjalikatsed ja need tehakse sellise tootekogusega, mis minimaalse ja maksimaalse voo vahemikus võrdub vähemalt minimaalse summeeritud koormusega. Konveierkaalud peavad vastama punkti 7.4 nõuetele. 11. EMÜ ESMATAATLUS Konveierkaalude EMÜ esmataatlus viiakse läbi kahes etapis. 11.1. Esimene etapp koosneb järgmistest toimingutest: - kontrollitakse, kas konveierkaal vastab kinnitatud tüübile, ja uuritakse mehhanismi erinevaid osi, - summeerimiskatsed nihkesimulatsiooni abil kooskõlas punktide 7.3.1, 7.3.3, 7.3.4, 7.3.5 ja 7.3.7 nõuetega, välja arvatud punkt 7.3.7.4.2. Lintkonveieriga konveierkaalude puhul (punkt 3.2.2.2) tehakse katsed kompleksse masinaga. Koormustajuriga konveierkaalude puhul (punkt 3.2.2.1) tehakse katsed lintkonveierita konveierkaaluga, kasutades nihkesimulaatorit. Katsed peavad näitama summeerimistulemust, st summeeritud massi ja tsüklite arvu või numbrit, mis näitab teoreetiliselt läbinud lindi pikkust. 11.2. Teine etapp viiakse läbi järgmiselt: 11.2.1. Kohapealsed katsed Kaalutava toote või kaalutavate toodetega peab saama teha usaldusväärseid ja lihtsaid kohapealseid katseid. Konveierkaalude paigaldus on konstrueeritud nii, et neid saab kontrollida, häirimata normaalset töötamist. Punkti 7.4.2 nõuetele vastav katsemasin peab olema kontrollitava konveierkaalu või –kaalude läheduses alati olemas ning ladustamine ja vedu peab olema organiseeritud nii, et vältida toote mis tahes kadu. 11.2.2. Nihkeulatuse mõõturi kontroll Kui on alust arvata, et nihkeulatuse mõõtur võib libiseda, tuleb libisemine ära mõõta. 11.2.3. Nulliseadmise taatlemine Taatlemine tehakse mitme lindi pöördega punktides 7.4.4.2 ja 7.4.4.5 sätestatud tingimustel. 11.2.4. Nulli püsivus Kohapealsetel katsetel peab nulli püsivus vastama punkti 7.4.4.4 nõuetele. Lisavihiga tühijooksu kontrollseadmega varustatud masinaid katsetatakse vähemalt viis korda. Mõõdetud kõrvalekalded kontrollväärtusest ei ületa väärtust, mis on arvutatud punkti 7.4.4.4 sätteid kohaldades. 11.2.5. Materjalikatsed Katsed hõlmavad tavalistes kasutustingimustes minimaalse ja maksimaalse voo vahemikus vähemalt kahte voogu. Need tehakse sellise tootekogusega, mis on vähemalt võrdne minimaalse summeeritud koormusega. Toote massi kontroll toimub enne või pärast seda, kui see läbib konveierkaalu. V PEATÜKK SOOVITATAVAD PRAKTILISED SÄTTED 12. EHITUS Järgmistele sätetele vastavaid konveierkaale loetakse vastavaks eelnevate peatükkide asjaomastele punktidele. 12.1. Paigaldamise eritingimused Konveierkaalud peavad vastama järgmistest paigaldustingimustele: 12.1.1. Rullikuterada iga rullikuterühma puhul on rullikute ülemine joon ja konveierirada moodustav rullikutekogum paralleelne. Käesolevale nõudele ei pruugi vastata need rullikud, mis asuvad lõputrumlite vahetus läheduses. Külgrulliku telje kalle keskrulliku telje suhtes ei ole suurem kui 20º 1. klassis ja 30º 2. klassis. Rullikute ülemise joone pikisuunalise ristlõiketasandi kalle ei ole suurem kui 10 % 1. klassis ja 20 % 2. klassis, eeldusel et toode ei libise. 1. klassis paigaldatakse vahetult enne ja pärast koormustajurit olevad kaalumis- ja kanderullikud kuullaagritele või mis tahes muudele sama tüüpi laagritele; rullikute tsentreering konkreetse koormuse puhul, mis vastab umbes poolele ülemisest mõõtepiirist, on 0,3 mm piires ja ekstsentrilisusviga ei tohi olla suurem kui 0,2 mm. 12.1.2. Lintkonveier 12.1.2.1. Liigendid: lint koosneb ühest või kahest samade omadustega osast; liigend või liigendid on viltu ning teravnurk liigendi ja lindi külgserva vahel ei ole suurem kui 45°. 12.1.2.2. Pikkus: Lahtitõmmatud lindi pikkus ei ole suurem kui lühim järgmistest väärtustest: - mis tahes punkti läbitud vahemaa lindil 1,5 minuti jooksul väikseima nimikiiruse juures, - või 100 m. 12.1.3. Toote toime Koormusandur asub etteandmisseadmest kahe kuni viiekordse vahemaa kaugusel, mis kulub mis tahes punktil lindi läbimiseks ühe sekundi jooksul maksimaalkiiruse juures. 12.2. Nihkeandur Lindi nihkele vastava pikkuse või kiiruse mõõtmine tehakse lindi siseosal. Integreerivatele masinatele peab saama paigaldada nihkeanduri koos seadmega, mis võimaldab lugeda nihkeulatuse mõõturi täis- või osapöörete hulka. 12.3. Hetke koormuse ja voo näidikud Hetke koormuse ja voo näidikute skaala osad, mis vastavad väärtustele, mis ei ole minimaalse ja maksimaalse voo vahemikus, eristatakse ülejäänud skaalast. Need näidikud võib asendada või neile võib lisada salvesti, eeldusel et see ei mõjuta tulemusi. Kui hetkekoormusnäidik on ka voonäidik, on sellel pealdis: "Voog kehtib lindi kiirusel… m/s". 12.4. Summeerimise näidu- ja trükkimisseadmed Summeerimise näidu- ja trükkimisseadmed, mis näitavad üksnes lindi positiivseid väärtusi, hakatakse kasutama, kui voog jõuab 5 %ni maksimaalsest voost. [1] EÜT L 335, 5.12.1973, lk 1. --------------------------------------------------